Učenci in učenke,

sledite razlagi in navodilom za delo na daljavo v tem tednu. Spremljajte tudi obvestila preko e-pošte in se na njih odzivajte.

Navodila za delo v prihajajočem tednu (6. 4.—10. 4. 2020)

* **V spletni učilnici reši vprašalnik o delu na daljavo** in ga izpolni. Bodi pri odgovorih dosleden, saj bom v skladu z rezultati načrtovala tudi način in metode dela v prihodnje.
* V **DZ na str. 42** preberi besedilo v modrem okvirčku in si oglej prikazano tabelo.
* **Zapis v zvezek (lahko tudi natisnete in zalepite)**

**STOPNJEVANJE PRIDEVNIKOV**

Kadar primerjamo lastnosti dveh ali več stvari, bitij in pojmov, govorimo o stopnjevanju pridevnikov. Stopnjujemo večinoma lastnostne pridevnike (kakšen/kakšna/kakšno), medtem ko vrstne in svojilne pridevnike običajno ne stopnjujemo.

 Poznamo **tri stopnje pridevnika**, in sicer:

* **osnovnik je prva ali osnovna stopnja primerjave med lastnostmi,**
* **primernik je druga ali srednja/vmesna stopnja,**
* **presežnik je tretja stopnja in pomeni najvišjo stopnjo primerjave.**

|  |  |  |
| --- | --- | --- |
| **OSNOVNIK** | **PRIMERNIK** | **PRESEŽNIK** |
| **star** | **starejši** | **najstarejši** |
| **lep** | **lepši** | **najlepši** |
| **moder** | **bolj moder** | **najbolj moder** |

**Pridevnike stopnjujemo na dva načina:**

Tukaj si lahko dodate tudi slikovne ponazoritve (ilustrirajte).

 **1. Stopnjevanje s priponskimi obrazili**

**- ji** nizek – nižji – najnižji

**- ši** širok – širši – najširši

**-ejši** debel – debelejši – najdebelejši

**2. Opisno stopnjevanje ali stopnjevanje s prislovom (bolj/manj)**

bel – **manj** bel – **najmanj** bel

črn – **bolj** črn – **najbolj** črn

Opisno stopnjujemo pridevnike za barve in obliko ter svojilne pridevnike.

* **Loti se reševanja nalog od 28. do 32., pri čemer zadnjo nalogo narediš v zvezek.**

**Za izziv se lahko lotite tudi naloge 33 na str. 44.**

* **Ob 34. nalogi povzemi vso naučeno snov. V snopiču z miselnimi vzorci dopolni podatke za pridevnik. Pomagaj si z zapiski v zvezku.**

**\*Prilagoditve za učence s posebnimi potrebami**

**- str. 42, naloga 28: stopnjujte pridevnike:** majhen, dolg, drag, utrujen, rumen, nizek, mrzel, nežen, širok, šibkejši. Po zmožnostih lahko tudi ostale.

**- str. 43, naloge 29-31 rešite v celoti; pri nalogi 32** pa v zvezek zapišite smiselne **povedi s štirimi** naštetimi **pridevniki po izbiri**.

- **str. 44, naloga 34:** v snopiču z miselnimi vzorci dopolni shemo o pridevniku in ponovi ter utrdi svoje znanje.

* **V zvezku poišči zapisane kriterije uspešnosti za poglavje o pridevniku** in ovrednoti svoje dosedanje znanje (h kriterijem pripišite simbol).

|  |  |
| --- | --- |
| **Kriterij uspešnosti** | **Vrednotim svoje znanje (pobarvaj trditev)** |
| **Uspešen bom, ko bom vedel, kaj poimenujejo pridevniki.**  | obvladam ☺ sem na dobri poti do uspeha :/ moram se še učiti in vaditi ☹  |
| **Uspešen bom, ko bom prepoznal vrsto pridevnika.**  | obvladam ☺ sem na dobri poti do uspeha :/ moram se še učiti in vaditi ☹  |
| **Uspešen bom, ko se bom z ustrezno vprašalnico vprašal po vrsti pridevnika glede na spol, npr. za m. sp. kakšen, ž. sp. kakšna, sr. sp. kakšno.**  | obvladam ☺ sem na dobri poti do uspeha :/ moram se še učiti in vaditi ☹  |
| **Uspešen bom, ko bom vedel sklanjati pridevnike.**  | obvladam ☺ sem na dobri poti do uspeha :/ moram se še učiti in vaditi ☹  |
| **Uspešen bom, ko bom vedel stopnjevati pridevnike.**  | obvladam ☺ sem na dobri poti do uspeha :/ moram se še učiti in vaditi ☹  |
| **Moji cilji za nadaljnje delo v sklopu obravnave Pridevnika:**  |

* Preglej naloge v poglavju Pridevnik**. Iz vsakega podpoglavja (vrste pridevnikov, sklanjanje pridevnikov, stopnjevanje pridevnikov) pripravi po eno nalogo (vsaj 4 primere) z rešitvami.** Pri oblikovanju nalog si pomagaj z nalogami v DZ, z gradivom na spletu (interaktivne naloge na Rokusu), uresničite lastne ideje/zamisli o nalogah. ☺

Svoje **naloge mi pošljite v Wordovem dokumentu na moj e-naslov do petka, 10. 4. 2020.**

Za nasvete in razlago sem vam na voljo v spletni učilnici ali na e-naslovu. Tekom tedna se bomo zmenili tudi za video srečanje.



Želim vam miren in uspešen delovni teden ter prijeten praznični vikend!

učiteljica Martina